КН като разглеждания продукт, но в различен код по ТАРИК (т.е. 8427900090 и 8431200090 до влизането в сила на настоящия регламент), и с произход от Китайската народна република („продуктът, предмет на разследването“).
 В. СЪЩЕСТВУВАЩИ МЕРКИ
 (5)
 Действащите понастоящем мерки, които е възможно да са обект на заобикаляне, са антидъмпинговите мерки, наложени с Регламент за изпълнение (ЕС) No 1008/2011 на Съвета (2) върху вноса на ръчни колички за палети и основните им части с произход от Китайската народна република, изменен с Регламент за изпълнение (ЕС) No 372/2013 на Съвета (3) („съществуващите мерки“).
 Г. ОСНОВАНИЯ
 (6)
 Искането съдържа достатъчно prima facie доказателства, че антидъмпинговите мерки върху вноса на ръчни колички за палети с произход от Китайската народна република се заобикалят чрез практики, процеси или дейности, за които няма друго достатъчно основание или икономическа обосновка освен налагането на антидъмпинговото мито.
 (7)
 Представените prima facie доказателства са описаните по-долу.
 (8)
 От искането може да се направи временното заключение, че след увеличаването на окончателното антидъмпингово мито върху разглеждания продукт с Регламент за изпълнение (ЕС) No 372/2013 на Съвета е настъпила съществена промяна в модела на търговия, включващ износ от Китайската народна република за Съюза, като за тази промяна няма друго достатъчно основание или икономическа обосновка освен налагането на митото.
 (9)
 Изглежда, че тази промяна произтича от вноса в Съюза на продукта, предмет на разследването. Искането съдържа достатъчно prima facie доказателства за това, че продуктът, предмет на разследването, има същите основни характеристики и приложения като разглеждания продукт. Според съдържащите се в искането prima facie доказателства системата за указване на теглото, представяна при внос заедно с продукта, предмет на разследването, представлява механизъм с ниска стойност, който не дава точни показания за теглото, поради това че се характеризира с допустима грешка, не по-малка от 1 % от товара, а след вноса механизмът може лесно да бъде демонтиран и отстранен, тъй като не е вграден в шасито. Поради това въпросната система за указване на теглото не променя основните характеристики и приложения на разглеждания продукт, нито го видоизменя в „кари за претегляне“, тъй като последните имат различни основни характеристики и приложения. Обхватът на разследването обаче включва всяка практика, процес или дейност, за които няма друго достатъчно основание или икономическа обосновка освен налагането на антидъмпинговото мито.
 (10)
 Освен това искането съдържа достатъчно prima facie доказателства за това, че коригиращият ефект от съществуващите антидъмпингови мерки, прилагани по отношение на разглеждания продукт, намалява както в количествен, така и в ценови аспект. Вносът на значителни количества от продукта, предмет на разследването, изглежда, е заменил вноса на разглеждания продукт. Освен това са налице достатъчно prima facie доказателства за това, че вносът на продукта, предмет на разследването, се извършва по цени, по-ниски от непричиняващата вреда цена, определена в рамките на разследването, довело до съществуващите мерки.
 (11)
 На последно място, искането съдържа достатъчно prima facie доказателства за това, че цените на продукта, предмет на разследването, са дъмпингови предвид установената преди това нормална стойност.
 Д. ПРОЦЕДУРА
 (12)
 Предвид гореизложеното Комисията направи заключението, че съществуват достатъчно доказателства, които дават основание да се започне разследване в съответствие с член 13,